# Zápis zo zasadnutia Komisie výstavby a územnej správy pri MsZ

# v Šamoríne

# zo dňa 19.10.2021

## Zasadnutie otvoril predseda komisie p. Zoltán Faragó. Privítal všetkých prítomných a následne otvoril rokovanie s nasledovným programom:

1. **Prerokovanie došlých žiadostí**
2. **Ostatné**
3. **Prerokovanie došlých žiadostí**
4. **RIFO AGORA -** žiadosť o stanovisko k PD „Polyfunkčný dom AGORA“

* Komisia prerokovala danú žiadosť a odporučila preveriť možnosti úpravy projektu tak, aby projektové riešenie zohľadňovala existujúce stromy a ich výrub bol čo v najmenšom počte.

Ďalej komisia odporúča vyzvať stavebníka aby čo v najskoršom termíne odviezol zo stavby odpad, ktorý vznikol pri búracích prácach.

1. **VIVID SPOT s.r.o. –** žiadosť o odkúpenie pozemku

* Komisia neodporúča odpredaj žiadaných pozemkov. Za neodpredaj hlasovalo 5 poslancov. Ďalej komisia odporúča dané lokality do budúcna na vybudovanie Mestských parkovacích domov.

1. **Mária Kalmánová** - žiadosť o odkúpenie časti pozemku par. č. 3333/1.

* Komisia požiadala o doplňujúce informácie ohľadom vlastníckych vzťahov susedných pozemkov, na ktoré sa odvoláva v žiadosti žiadateľ o odkúpenie.

1. **Fontee s.r.o -** Žiadosť o uzatvorenie zmluvy o vecnom bremene k parcelám par. č. 972/7, 973/5, 972/4 v k.ú. Šamorín z dôvodu uloženia a pripojenia verejnej kanalizácie.

Komisia odporúča danej žiadosti vyhovieť.

* Za uvedený návrh hlasovalo 5 poslancov.

1. **JAVISY, s.r.o.** – Žiadosť o súhlasné stanovisko s činnosťou investora stavebníka Márie Szeilerovej.

Komisia danú žiadosť prerokovala a neodporúča danej žiadosti vyhovieť, nakoľko nie sú dodržané odstupové vzdialenosti od hraníc pozemkov a susedných stavieb, ktoré určuje vyhláška Ministerstva životného prostredia Slovenskej republiky č. 532/2002 Z. z.

1. **Mgr. Lucia Horváthová** – Žiadosť o prenájom pozemku par. č. 1655/71 v k.ú. Šamorín.

* Komisia odporučila danej žiadosti vyhovieť za nasledovných podmienok: nájomca nemôže ohradiť prenajatý pozemok a zakazuje výsadbu stromov a vysokej zelene, z dôvodu sprístupnenia podzemného vedenia v prípade poruchy. Za návrh hlasovalo 5 poslancov.

1. **Dunau Farm Šamorín, s.r.o. –** Žiadosť o zriadenie vecného bremena resp. budúceho vecného bremena na pozemkoch p.č. E-1052/3, C-43/2, C-43/5, C-50/2 v k.ú. Šamorín z dôvodu zriadenia kanalizačnej prípojky.

Komisia prerokovala danú žiadosť a odporúča osobné rokovanie so žiadateľom. Ďalej komisia žiada o doplňujúce a upresňujúce informácie týkajúce sa predmetnej žiadosti.

1. **Ing. Peter Majerovič** – Žiadosť o dodatočné vysporiadanie vlastníctva a odpredaj pozemkov parcely č. 773/1, 773/2, 345/106, 345/107, 345/108, 345/109 v k.ú. Šamorín. Komisia prerokovala danú žiadosť a odporučila ďalej prekonzultovať žiadosť s odborníkmi na danú problematiku.
2. **Prerokovanie návrhu na spoplatnenie zriadenia vecného bremena**

Komisia odporučila vypracovanie Všeobecného záväzného nariadenia na najbližšie zasadnutie mestského zastupiteľstva.

1. **MOLAR –** Žiadosť o uzatvorenie zmluvy o vecnom bremene k parcelám par. č. 213/3 a par. č. 394 v k.ú. Šamorín. Komisia prerokovala danú žiadosť a odporúča žiadosti vyhovieť. Za hlasovalo 5 poslancov a nikto nehlasoval proti.
2. **Obchodný Areál Šamorín** – Žiadosť o záväzné stanovisko k územnému rozhodnutiu

a žiadosť o uzatvorenie zmluvy o vecnom bremene. Komisia prerokovala danú žiadosť

a odporúča ďalšie stretnutia a rokovania s investorom. Za hlasovalo 5 poslancov a nikto

nehlasoval proti.

1. **Klub Dôchodcov** – Prerokovanie rekonštrukcie klubu dôchodcov.

Komisia prerokovala navrhované koncepty a rozsahy rekonštrukcie. Komisia zároveň

dala preveriť vlastnícke vzťahy Mesta Šamorín k pozemkom na ktorých sa klub

dôchodcov nachádza.

1. **Ostatné**

Zapísali: Ing. Michal Paško

Faragó Zoltán

predseda komisie